Claudio Zupo Gutiérrez

Claudio Zupo Gutiérrez (født 22. september 1984 i Sonora i Mexico, død 24. juli 2020 i Sonora) var en meksikansk judoka. Han var kjent som El gigante de Sonora (som kan oversettes med «Kjempen fra Sonora»).

Karriere
Zupo konkurrerte i judo i de panamerikanske mesterskapene i 2005 og 2006; han vant en bronsemedalje i de panamerikanske judomesterskapene i 2006 i Buenos Aires i kategorien åpen vekt, og en sølvmedalje i de sentralamerikanske og karibiske leker 2006 i lagkategorien. Han vant også gullmedalje i en internasjonal turnering i Mexico City i 2006, to sølvmedaljer i de meksikanske mesterskapene i 2008 og 2010, og en gullmedalje i juniorkategorien i den nasjonale olympiade i 2002 i San Luis Potosí.

Etter at han trakk seg tilbake fra tatamimatten, var han en periode trener i delstaten Sonoras sportskommisjon (Codeson).

Død
Zupo døde i Sonora den 24. juli 2020 i en alder av 35 år av COVID-19. Dagen før hadde hans mor dødd av samme sykdom. Hans familie hevdet at han var blitt oppsagt fra Codeson da han testet positivt for COVID-19.

Referanser

Eksterne lenker 

Meksikanske judoka
Personer fra Sonora
Dødsfall relatert til covid-19 i Mexico